BJC บวกแรง 7% ลุ้นกำไร Q3 โตแตะ 1.08 พันลบ. แนะซื้อ-อัพไซด์สูง 28%
BJC บวกแรง 7% ลุ้นกำไร Q3 โตแตะ 1.08 พันลบ. แนะซื้อ-อัพไซด์สูง 28%
BJC บวกแรง 7% ลุ้นกำไร Q3 ฟื้นตัวแตะ 1.08 พันลบ. แนะซื้อ-อัพไซด์สูง 28%
5 พ.ย. 2563

ผู้สื่อข่าวรายงานว่า บริษัท เบอร์ลี่ ยุคเกอร์ จำกัด (มหาชน) หรือ BJC ณ เวลา 15.50 น. อยู่ที่ระดับ 32.00 บาท บวก 2.25 บาท หรือ 7.56%  ด้วยมูลค่าซื้อขาย 26.34 ล้านบาท โดยราคาหุ้นล่าสุดเทียบราคาเป้าหมาย 41.00 บาท มีอัพไซด์มากถึง 28%

บล.โนมูระ พัฒนสิน ระบุในบทวิเคราะห์วันนี้ คาดกำไรปกติไตรมาส 3/2563 อยู่ที่ 1,082 ลบ. โต 35% เทียบไตรมาสก่อนหน้า ตามธุรกิจบรรจุภัณฑ์และรายได้ค่าเช่า แต่สิ่งที่ยังน่าห่วงคือ SSSG ที่ยังหดตัวแรง 17% ใกล้เคียงกับไตรมาส 2/63  และต่ำสุดในกลุ่มค้าปลีกที่ศึกษา เพราะถูกกดดันจากการมีพอร์ทสาขาที่อิงกับนักท่องเที่ยวต่างชาติถึง 10-15%
ดังนั้น แม้ราคาหุ้นที่ผ่านมาจะปรับลงจนเกิด upside มากขึ้น +36% และเราคาดผลการดำเนินงานจะผ่านจุดต่ำสุดแล้ว แต่ยังคงคำแนะนำเพียง ซื้อลงทุนระยะยาว (TRADING BUY, TP41) โดยประเมิน Timing ในการลงทุน BJC อยู่ที่ช่วงการกลับมาเปิดประเทศอีกครั้งที่คาดอยู่ในช่วงต้นปีหน้า